rejauldu/bengali-wikipedia huggingface dataset:
ওয়াগাদুগু (;  , , ) বুর্কিনা ফাসোর রাজধানী ও বৃহত্তম শহর। এটি দেশটির প্রশাসনিক, যোগাযোগ, সাংস্কৃতিক ও অর্থনৈতিক কেন্দ্র। ২০১৯ সালের হিসাবে নগরীটির জনসংখ্যা ২৪ লক্ষেরও বেশি। এটিকে প্রায়ই সংক্ষেপে "ওয়াগা" নামে ডাকা হয়। ফরাসিতে শহরের অধিবাসীদেরকে "ওয়াগালে" নামে ডাকা হয়।  বস্ত্র ও খাদ্য প্রক্রিয়াজাতকরণ ওয়াগাদুগু-র প্রধান দুই শিল্প। এখানে একটি আন্তর্জাতিক বিমানবন্দর আছে, যার নাম তোমা সাঙ্কারা আন্তর্জাতিক বিমানবন্দর। শহরটি রেলপথে প্রতিবেশী দেশ কোত দিভোয়ারের (আইভরি কোস্ট) আবিজঁ নগরীর সাথে সংযুক্ত। এছাড়া কায়া নগরীর সাথে মালামালবাহী রেলগাড়ির সংযোগ আছে। এখান থেকে অনেকগুলি মহাসড়ক উৎসারিত হয়েছে, যেগুলির মাধ্যমে নাইজারের নিয়ামে ও দক্ষিণ-পশ্চিমে কোত দিভোয়ারের সাথে শহরটি সড়কপথে সংযুক্ত। ওয়াগাদুগুতে পশ্চিম আফ্রিকার বৃহত্তম বাজারগুলির একটি অবস্থিত। ২০০৩ সালে বাজারটি পুড়ে গিয়েছিল; তবে সম্প্রতি এটিকে পুনরায় চালু করা হয়েছে। এছাড়া এখানকার দর্শনীয় স্থানের মধ্যে আছে বুর্কিনা ফাসো-র জাতীয় জাদুঘর, মোরো-নাবা প্রাসাদ, বুর্কিনা ফাসো-র জাতীয় সঙ্গীত জাদুঘর এবং অনেকগুলি কারুশিল্প বাজার।   তথ্যসূত্র    বহিঃসংযোগ     বিষয়শ্রেণী:বুর্কিনা ফাসোর শহর বিষয়শ্রেণী:আফ্রিকার রাজধানী বিষয়শ্রেণী:১১শ শতাব্দীতে প্রতিষ্ঠিত জনবহুল স্থান
তেঁতুলিয়া সৌরবিদ্যুৎ কেন্দ্র হচ্ছে বাংলাদেশের রংপুর বিভাগের পঞ্চগড় জেলার তেঁতুলিয়া উপজেলার শালবাহান ইউনিয়নে মাঝিপাড়া গ্রামে পঞ্চগড়-বাংলাবান্ধা মহাসড়কের পাশে অবস্থিত একটি সৌরবিদ্যুৎ কেন্দ্র।  ইতিহাস পঞ্চগড়ে প্যারাগন গ্রুপের প্রতিষ্ঠান অ্যাকুয়া ব্রিডার্স লিমিটেডের ‘মুরগীর বাচ্চা‘ উৎপাদনকারী প্রতিষ্ঠানের ভিতরে জ্বালানি মন্ত্রণালয়ের সাথে সিম্পা সোলার পাওয়ার লিমিটেড নামে একটি প্রতিষ্ঠান ২০ বছরের জন্য  ২০১৮ সালের মে মাসে চুক্তিবদ্ধ হয়ে কাজ শুরু করে।  ৩৭৫১২টি সোলার প্যানেল স্থাপন করে ৯৪টি ইনভার্টার ব্যবহার করে প্রতি ঘণ্টায় ৮ মেগাওয়াট বিদ্যুৎ উৎপাদন করছে। ২০১৯ সালের ২৭ জুলাই থেকে বাণিজ্যিক ভাবে বিদ্যুৎ উৎপাদন শুরু করেছে সিম্পা সোলার। আরো দেখুন বাংলাদেশের সৌর বিদ্যুৎ প্রকল্প   তথ্যসূত্র   বিষয়শ্রেণী:তেঁতুলিয়া উপজেলা বিষয়শ্রেণী:পঞ্চগড় জেলা বিষয়শ্রেণী:নবায়নযোগ্য জ্বালানি
বোমারাবেত্তু লক্ষ্মীজানার্ধন সন্তোষ হলেন একজন ভারতীয় রাজনীতিবিদ যিনি বর্তমানে ১৫ জুলাই ২০১৯ থেকে ভারতীয় জনতা পার্টির জাতীয় সাধারণ সম্পাদকের দায়িত্ব পালন করছেন      সন্তোষ কর্ণাটক রাজ্য ইউনিটে আট বছর ধরে বিজেপির সাধারণ সম্পাদক (সংগঠন) হিসাবে কাজ করেছিলেন এবং অমিত শাহ কর্তৃক ২০১৪ সালে দক্ষিণ রাজ্যগুলির জাতীয় যুগ্ম সাধারণ সম্পাদকের দায়িত্বে নিযুক্ত হন।        জীবনের প্রথমার্ধ  সন্তোষ কর্ণাটকের উদুপি জেলার বোমারাবেট্টু গ্রাম পঞ্চায়েত থেকে এসেছেন এবং শিবল্লি ব্রাহ্মণ সম্প্রদায়ের অন্তর্গত।    তিনি কর্ণাটকের দাভানাগেরে বিডিটি কলেজ অফ ইঞ্জিনিয়ারিং-এ ইনস্ট্রুমেন্টেশন টেকনোলজি অধ্যয়ন করেন।    কর্মজীবন  সন্তোষ ১৯৯৩ সালে আরএসএস প্রচারক (পূর্ণ-সময়ের কর্মী) হিসাবে শুরু করেছিলেন। তিনি মাইসুরু, শিবমোগা এবং পরে ব্যাঙ্গালোরে ছিলেন। ২০০০-এর দশকের গোড়ার দিকে তিনি শিবমোগায় ফিরে আসেন।  ২০০৬ সালে তিনি কর্ণাটকের সাধারণ সম্পাদক (সংগঠন) হিসাবে বিজেপিতে চলে আসেন। তিনি ২০১৪ সাল পর্যন্ত এই পদে বহাল ছিলেন। এটি ২০০৮ থেকে ২০১৩ সালের মধ্যে বিজেপিকে ক্ষমতায় দেখেছে।  ২০১৪ সালে, সন্তোষকে বিজেপির যুগ্ম সাধারণ সম্পাদক (সংগঠন) করা হয়েছিল। ২০১৯ সালে তিনি বিজেপির সাধারণ সম্পাদক (সংগঠন) পদে উন্নীত হন। তিনি এমন একজন যিনি কর্ণাটকের প্রতাপ সিমহা এবং তেজস্বী সূর্যের মতো যুব নেতাদের স্পট এবং তৈরি করেছেন। BHAVNA VIJ-AURORA (15 July 2019). "With B L Santhosh As Party General Secretary, BJP Aims To Conquer Southern States". Outlook. Retrieved 1 May 2020.  বিরোধীরা বলছেন, কর্ণাটক বিজেপিতে এবং কেন্দ্রে বিজেপি হাইকমান্ডের মধ্যে সন্তোষের অনেক নিয়ন্ত্রণ রয়েছে। লোকেরা এই সত্যটি উদ্ধৃত করেছে যে ২ অজানা মুখ, অশোক গাস্তি এবং এরনা কাদাদি, মুখ্যমন্ত্রীর ইচ্ছার বিরুদ্ধে ২০২০ সালের জুন মাসে বিজেপি রাজ্যসভার সদস্য করেছিল।    বিতর্ক  সন্তোষ জানুয়ারী ২০২০ এ রিপোর্ট করেছিলেন যে বাল্মীকি, ভোভিস, ওয়াদ্দার এবং অন্যান্য দলিত সমাজ অভিবাসী, স্থানীয় সম্প্রদায় নয়। জেএন গণেশ তার সমালোচনা করেছেন এবং বলেছেন তার বক্তব্য ভুল। ফেডারেশন অফ প্রগ্রেসিভ অর্গানাইজেশনস একটি বিক্ষোভের আয়োজন করে, দাবি করে যে তাকে এসসি/এসটি আইনে অভিযুক্ত করা হবে।    তথ্যসূত্র   বিষয়শ্রেণী:১৯৬৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কর্ণাটকের ভারতীয় জনতা পার্টির রাজনীতিবিদ
হার্শেল স্যাভেজ  (জন্ম: হার্ভে কোহেন, ২৫শে নভেম্বর, ১৯৫২) একজন মার্কিন প্রাক্তন পর্নোগ্রাফিক অভিনেতা, পরিচালক এবং মঞ্চ অভিনেতা, যিনি ১০০০ টিরও বেশি প্রাপ্তবয়স্ক চলচ্চিত্রে উপস্থিত হয়েছেন।  ২০০২ সালে, এভিএন তাকে সর্বকালের সেরা ৫০ পর্ণ তারকাদের তালিকায় ৪৬ তম স্থান দেয়।  এছাড়াও তিনি এভিএন এবং এক্সআরসিও হল অফ ফেমে অন্তর্ভুক্ত হয়েছেন।     তথ্যসূত্র    বহিঃসংযোগ                The Rialto Report, "Herschel Savage - The Evergreen Porn Star", নভেম্বর 3, 2013 - হার্শেল স্যাভেজের সাথে নতুন অডিও পডকাস্ট সাক্ষাৎকার  বিষয়শ্রেণী:১৯৫২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পর্নোগ্রাফিক চলচ্চিত্র অভিনেতা বিষয়শ্রেণী:মার্কিন পর্নোগ্রাফি চলচ্চিত্র পরিচালক বিষয়শ্রেণী:রুশ ইহুদি বংশোদ্ভূত মার্কিন ব্যক্তি বিষয়শ্রেণী:এভিএন পুরস্কার বিজয়ী
চাং কুশিন (, ; জন্ম: ৫ জুন ২০০২) হলেন একজন চীনা পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের হাফপাইপ বিভাগে চীনের প্রতিনিধি হিসেবে প্রতিদ্বন্দ্বিতা করে থাকেন।  কুশিন চীনের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন চাং কুশিন ২০০২ সালের ৫ই জুন তারিখে চীনের হারপিনে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কুশিন চীনের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে নারীদের হাফপাইপ প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বোচ্চ ৮৬.৫০ পয়েন্ট অর্জন করে পঞ্চম স্থান অধিকার করেছিলেন, যার ফলে তিনি চূড়ান্ত পর্বে অংশগ্রহণের সুযোগ লাভ করেন। চূড়ান্ত পর্বে তিনি সর্বোচ্চ ৭৮.৭৫ পয়েন্ট অর্জন করেছেন, যা তাকে সপ্তম স্থান অধিকার করতে সাহায্য করেছে।  তথ্যসূত্র  বহিঃসংযোগ     বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:চীনা নারী ফ্রিস্টাইল স্কিয়ার বিষয়শ্রেণী:চীনের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:এশিয়ান গেমসে রৌপ্যপদক বিজয়ী চীনা বিষয়শ্রেণী:২০২৫ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী
ক্রিস্টোফার জর্জ ডি ভিলিয়ার্স বার্জার (; জন্ম: ১২ জুলাই, ১৯৩৫ - মৃত্যু: ৫ জুন, ২০১৪) ট্রান্সভাল প্রদেশের র‍্যান্ডফন্তেইন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল ও ইংরেজ ক্রিকেটে ফ্রি ফরেস্টার্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন ক্রিস্টোফার বার্জার।   খেলোয়াড়ী জীবন  ১৯৫৫ সাল থেকে ১৯৬৫-৬৬ মৌসুম পর্যন্ত ক্রিস্টোফার বার্জারের প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ক্রিস্টোফার বার্জার। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ৭ ফেব্রুয়ারি, ১৯৫৮ তারিখে জোহেন্সবার্গে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ২৮ ফেব্রুয়ারি, ১৯৫৮ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।  ৫ জুন, ২০১৪ তারিখে ৭৮ বছর বয়সে কোয়াজুলু-নাটালের হোউইক এলাকায় ক্রিস্টোফার বার্জারের দেহাবসান ঘটে।   তথ্যসূত্র    আরও দেখুন   টনি পিদি  এরিক ডেভিস  দক্ষিণ আফ্রিকান টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৩৫-এ জন্ম বিষয়শ্রেণী:২০১৪-এ মৃত্যু বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:ফ্রি ফরেস্টার্সের ক্রিকেটার বিষয়শ্রেণী:মাইকেলহাউজের প্রাক্তন শিক্ষার্থী বিষয়শ্রেণী:র‌্যান্ডফন্তেইনের ব্যক্তিত্ব
দ্য নেট ১ জানুয়ারি ১৯৮৩ সলের লিটল রিভার ব্যান্ড এর একটি অ্যালবাম। ব্যান্ড এর দুটি একক (উই টু-২২ এবং ইউ আর ড্রাইভিং মি আউট অব মাই মাইন্ড - ৩৫) মার্কিন যুক্তরাষ্ট্র এর বিলবোর্ডে ১০০ হিট গানের মধ্যে ৪০ এর মধ্যে ছিল। http://www.allmusic.com/album/the-net-mw0000231959   গানের তালিকা   ইউ আর ড্রাইভিং মি আউট অব মাই মাইন্ড (বীব ব্রীটলস, গ্রাহাম গোবি) - ৫:১১  উই টু (গ্রাহাম গোবি) - ৪:৩২  নো মোর টিয়ারস (বীব ব্রীটলস) - ৩:২০  মি. সোসিয়ালিট (বীব ব্রীটলস) - ৫:২৪  ডাউন অন দ্য বর্ডার (গ্রাহাম গোবি) - ২:৫৬  দ্য ডেন্জার সাইন (বীব ব্রীটলস ফিচারিং হাউসন) - ৪:০২  ফলিং (স্টিফেন হাডস্যান, ওয়াকফোর্ড) -৪:১৯  স্লিপলেস নাইট (গ্রাহাম গোবি) - ৫:১০  ইজি মানি (গ্রাহাম গোবি) - ৪:০২  দ্য নেট (গ্রাহাম গোবি) - ৪:৪২  ওয়ান ডে (গ্রাহাম গোবি) - ২:৩৮   সদস্য   জন ফারনাম - ভোকাল  বীব ব্রীটলস - গীটার, ভোকাল  গ্রাহাম গোবি - গীটার, ভোকাল  ডেভিড হির্সফেডার- কীবোর্ড  স্টিফেন হাডস্যান- গীটার, ভোকাল  ওয়ানি নীলসন - বেস গীটার, ভোকাল  ডিরিক প্যালসী - ড্রামস   তথ্যসূত্র   বিষয়শ্রেণী:সঙ্গীত অ্যালবাম বিষয়শ্রেণী:১৯৮৩-এর অ্যালবাম বিষয়শ্রেণী:ক্যাপিটল রেকর্ডসের অ্যালবাম
মাদপুর রেলওয়ে স্টেশন হল  হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পশ্চিম মেদিনীপুর জেলায়  অবস্থিত। স্টেশনটি মাদপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০১ কি.মি. দূরে স্টেশনটি অবস্থিত।  ইতিহাস মাদপুর রেলওয়ে স্টেশনটি পশ্চিমবঙ্গের মাদপুর, খড়গপুর এ অবস্থিত। স্টেশন কোড হল (এমপিডি)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি জকপুর এবং শ্যাম চক এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল এবং সাঁতরাগাছি-খড়গপুর লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়।  হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।  তথ্যসূত্র   বহিঃসংযোগ  বিষয়শ্রেণী:পশ্চিম মেদিনীপুর জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
ওয়ালিস এবং ফুতুনা জাতীয় ফুটবল দল () হচ্ছে আন্তর্জাতিক ফুটবলে ওয়ালিস এবং ফুতুনার প্রতিনিধিত্বকারী পুরুষদের জাতীয় দল, যার সকল কার্যক্রম ওয়ালিস এবং ফুতুনার ফুটবলের সর্বোচ্চ নিয়ন্ত্রক সংস্থা ওয়ালিস এবং ফুতুনা ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার এবং তাদের আঞ্চলিক সংস্থা ওশেনিয়া ফুটবল কনফেডারেশনের সদস্যপদ লাভ করেনি। ১৯৬৬ সালের ১১ই ডিসেম্বর তারিখে, ওয়ালিস এবং ফুতুনা প্রথমবারের মতো আন্তর্জাতিক খেলায় অংশগ্রহণ করেছে; নতুন ক্যালিডোনিয়ায় অনুষ্ঠিত উক্ত ম্যাচে ওয়ালিস এবং ফুতুনা তাহিতির কাছে ৫–০ গোলের ব্যবধানে পরাজিত হয়েছে।  ১,৫০০ ধারণক্ষমতাবিশিষ্ট মাতা-উতু স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় ওয়ালিস এবং ফুতুনায় অবস্থিত।  ফিফা এবং ওশেনিয়া ফুটবল কনফেডারেশনের সদস্যপদ না থাকার ফলে ওয়ালিস এবং ফুতুনা এপর্যন্ত একবারও ফিফা বিশ্বকাপ এবং ওএফসি নেশন্স কাপে অংশগ্রহণ করতে পারেনি।   র‌্যাঙ্কিং  ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে ওয়ালিস এবং ফুতুনার কোন স্থান নেই। অন্যদিকে, বিশ্ব ফুটবল এলো রেটিংয়ে ওয়ালিস এবং ফুতুনার সর্বোচ্চ অবস্থান হচ্ছে ১৬৩তম (যা তারা ১৯৬৬ সালে অর্জন করেছিল) এবং সর্বনিম্ন অবস্থান হচ্ছে ২১৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং   তথ্যসূত্র    বহিঃসংযোগ   ওয়ালিস এবং ফুতুনার ম্যাচের ইতিহাস     বিষয়শ্রেণী:ওশেনিয়ার জাতীয় ফুটবল দল
{{Infobox settlement | name                    = জিরাপুর | native_name             =  | native_name_lang        =  | other_name              = ''जीरापुर| nickname                =  | settlement_type         = শহর | image_skyline           =  | image_alt               =  | image_caption           =  | pushpin_map             = ভারত মধ্য প্রদেশ | pushpin_label_position  =  | pushpin_map_alt         =  | pushpin_map_caption     = মধ্য প্রদেশ, ভারতে অবস্থান | latd                    = 24.02 | latm                    =  | lats                    =  | latNS                   = N | longd                   = 76.38 | longm                   =  | longs                   =  | longEW                  = E | coordinates_display     = inline,title | subdivision_type        = দেশ | subdivision_name        =  | subdivision_type1       = রাজ্য | subdivision_name1       = মধ্য প্রদেশ | subdivision_type2       = জেলা | subdivision_name2       = রাজগড় | established_title       =  | established_date        =  | founder                 =  | named_for               =  | government_type         =  | governing_body          =  | unit_pref               = Metric | area_footnotes          =  | area_rank               =  | area_total_km2          =  | elevation_footnotes     =  | elevation_m             =  | population_total        = ১৬,৮১৫ | population_as_of        = ২০০১ | population_rank         =  | population_density_km2  = auto | population_demonym      =  | population_footnotes    =  | demographics_type1      = ভাষা | demographics1_title1    = অফিসিয়াল | demographics1_info1     =  | timezone1               = আইএসটি | utc_offset1             = +৫:৩০ | postal_code_type        =  | postal_code             =  | registration_plate      =  | website                 =  | footnotes               =  }}জিরাপুর''' () ভারতের মধ্য প্রদেশ রাজ্যের রাজগড় জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে জিরাপুর শহরের জনসংখ্যা হল ১৬,৮১৫ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে জিরাপুর এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
২০২২ এএফসি মহিলা এশিয়ান কাপ ফাইনাল ছিল ২০২২ এএফসি মহিলা এশিয়ান কাপ প্রতিযোগিতার বিজয়ী নির্ধারক ম্যাচ, যা ৬ ফেব্রুয়ারি ২০২২ সালে গণচীন ও  দক্ষিণ কোরিয়ার মধ্যে অনুষ্ঠিত হয়। এটি ছিল এএফসি মহিলা এশিয়ান কাপের ২০তম ফাইনাল খেলা। এটি ভারতের নবি মুম্বই শহরের ডিওয়াই পাতিল স্টেডিয়ামে অনুষ্ঠিত হয়।  ফাইনালে যাওয়ার রাস্তা পর্বপ্রতিপক্ষ ফলাফল গ্রুপ পর্বপ্রতিপক্ষ ফলাফল ৪–০ম্যাচ ১৩–০৭–০ম্যাচ ২২–০পরিত্যক্তম্যাচ ৩১–১গ্রুপ এ বিজয়ীসর্বশেষ অবস্থান গ্রুপ সি রানার্স-আপপ্রতিপক্ষ ফলাফল নক-আউটপ্রতিপক্ষ ফলাফল ৩–১ ১–০২–২ ; ৪–৩ ২–০  বিশদ বিবরণ  আরও দেখুন  ২০২৩ এএফসি এশিয়ান কাপ ফাইনাল  তথ্যসূত্র  বিষয়শ্রেণী:২০২২ এএফসি মহিলা এশীয় কাপ বিষয়শ্রেণী:এএফসি নারী এশীয় কাপ আসর বিষয়শ্রেণী:২০২২-এ এশীয় ফুটবল বিষয়শ্রেণী:২০২২-এ মহিলাদের ফুটবল বিষয়শ্রেণী:ভারত কর্তৃক আয়োজিত আন্তর্জাতিক ফুটবল প্রতিযোগিতা বিষয়শ্রেণী:ভারতে ফুটবল বিষয়শ্রেণী:এএফসি মহিলা এশীয় কাপ ফাইনাল বিষয়শ্রেণী:স্বাগতিক ভারতে আন্তর্জাতিক ফুটবল প্রতিযোগিতা
উইলিয়ান বর্জেস দা সিলভা (জন্ম: ৯ আগস্ট, ১৯৮৮) রিবেইরাও পেরেজে জন্মগ্রহণকারী ব্রাজিলীয় ফুটবলার। সচরাচর তিনি উইলিয়ান নামেই সমধিক পরিচিত। ব্রাজিল জাতীয় ফুটবল দলে খেলার পাশাপাশি ইংলিশ ক্লাব চেলসিতে উইঙ্গার হিসেবে খেলছেন। করিন্থিয়ান্স স্পোর্ট ক্লাবের মাধ্যমে খেলোয়াড়ী জীবন শুরু করেন তিনি। পরবর্তীতে আগস্ট, ২০০৭ সালে €১৪ মিলিয়ন ইউরোর বিনিময়ে ইউক্রেনীয় শাখতার দন্তেস্ক ক্লাবে যোগ দেন। ছয় বছর ইউক্রেনীয় ক্লাবে খেলার পর সংক্ষিপ্তকালের জন্য আনঝি মাখাচকালা ক্লাবে স্থানান্তরিত হন। এরপর £৩২ মিলিয়ন পাউন্ডের বিনিময়ে চেলসি ক্লাবে যোগ দেন।   আন্তর্জাতিক ফুটবল  ব্রাজিলের অনূর্ধ্ব-২০ দলের মাধ্যমে ২০০৭ সালের দক্ষিণ আমেরিকান যুব চ্যাম্পিয়নশীপ প্রতিযোগিতায় উইলিয়ানের আন্তর্জাতিক ফুটবল অঙ্গণে অভিষেক ঘটে। ৭ জানুয়ারি, ২০০৭ তারিখে অনুষ্ঠিত খেলায় চিলির বিপক্ষে তার দল জয়লাভ করেছিল। ২০০৭ সালের ফিফা অনূর্ধ্ব-২০ বিশ্বকাপে ব্রাজিল দলের অন্যতম সদস্য হলেও কোয়ার্টার ফাইনালে স্পেনের কাছে পরাজিত হয়ে প্রতিযোগিতা থেকে বিদায় নেয় ব্রাজিল দল।  ১০ নভেম্বর, ২০১১ তারিখে ব্রাজিলের বড়দের দলের হয়ে গ্যাবনের বিপক্ষে অনুষ্ঠিত এক প্রীতিখেলার মাধ্যমে অভিষেক ঘটে উইলিয়ানের। ১৬ নভেম্বর, ২০১৩ তারিখে তিনি তার প্রথম আন্তর্জাতিক গোল করেন। ফ্লোরিডার মিয়ামিতে অনুষ্ঠিত হন্ডুরাস দলের বিরুদ্ধে ব্রাজিল দল ৫-০ ব্যবধানে বিজয়ী হয়।  ৭ মে, ২০১৪ তারিখে উইলিয়ানকে ফিফা বিশ্বকাপের ২৩-সদস্যদের দলে অন্তর্ভুক্ত করা হয়।World Cup 2014: Kaka and Robinho omitted from Brazil squad; BBC Sport, 7 May 2014 ১৬-দলীয় দ্বিতীয় রাউন্ডে চিলির বিপক্ষে অস্কারের পরিবর্তে অতিরিক্ত সময়ের দ্বিতীয়ার্ধে মাঠে নামেন। বেলো অরিজণ্ঠে অনুষ্ঠিত ঐ খেলায় টাইব্রেকারে গড়ানো অবস্থায় তিনি পেনাল্টি মিস করেন। তারপরও ব্রাজিল দল কোয়ার্টার-ফাইনালে উত্তীর্ণ হয়।   তথ্যসূত্র    বহিঃসংযোগ      শাখতারের ওয়েবসাইটে উইলিয়ান         বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ইউক্রেনে প্রবাসী ফুটবলার বিষয়শ্রেণী:রাশিয়ায় প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:রুশ প্রিমিয়ার লিগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্সেনাল ফুটবল ক্লাবের খেলোয়াড় বিষয়শ্রেণী:ফুটবল ক্লাব আনঝি মাখাচকালার খেলোয়াড় বিষয়শ্রেণী:ইউক্রেনীয় প্রিমিয়ার লিগের খেলোয়াড় বিষয়শ্রেণী:ফুটবল ক্লাব শাখতার দোনেৎস্কের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ কোপা আমেরিকার খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:করিন্থিয়ান্স পাউলিস্তা স্পোর্ট ক্লাবের খেলোয়াড় বিষয়শ্রেণী:ফুলহ্যাম ফুটবল ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় খ্রিস্টান বিষয়শ্রেণী:পানামা পেপার্সে নাম থাকা ব্যক্তি বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:অলিম্পিয়াকোস ফুটবল ক্লাবের খেলোয়াড়
জম্মু ভারতের কেন্দ্রশাসিত অঞ্চল জম্মু ও কাশ্মীরের দুটি প্রশাসনিক বিভাগের একটি। এটি জম্মু,, ডোড, কাঠুয়া, রামবান, রেয়াসি, কিশ্তওয়ার, পুঞ্চ, রাজৌরী, উধমপুর এবং সাম্বা জেলা নিয়ে গঠিত। পীর পাঞ্জাল পর্বত সহ বেশিরভাগ জমি পাহাড়ী বা পর্বতমালা, যা এটিকে কাশ্মীর উপত্যকা থেকে পৃথক করে এবং পূর্বে দোদা এবং কিস্ত্বার জেলাগুলি গ্রেট হিমালয়ের অংশ। এই বিভাগের প্রধান নদী হ'ল চেনাব। চেনাব উপত্যকা জম্মু অঞ্চলের আরেকটি গুরুত্বপূর্ণ বিভাগ।  জম্মু শহর জম্মু বিভাগের বৃহত্তম শহর এবং জম্মু ও কাশ্মীরের শীতকালিন রাজধানী। এটি মন্দিরের শহর নামেও পরিচিত, কারণ এই শহরে অনেক মন্দির এবং পবিত্র স্থান রয়েছে, সঙ্গে চকচকে শিখররা আকাশে উড়তে দেখা যায়, যা শহরের আকাশে লম্বা হয়ে একটি পবিত্র দিগন্ত এবং শান্তিপূর্ণ শহরের আভাস তৈরি করে।  ভারতের কয়েকটি জনপ্রিয় হিন্দু মন্দির জম্মুতে অবস্থিত, যেমন জম্মুর বৈষ্ণো দেবী মন্দির হিন্দুদের একটি প্রধান তীর্থস্থান। জম্মুর বেশিরভাগ জনগোষ্ঠী হিন্দু ধর্ম অনুশীলন করে, যদিও ইসলাম ও শিখ ধর্ম এই অঞ্চলে একটি শক্তিশালী সাংস্কৃতিক ঐতিহ্য উপভোগ করে। তুলনামূলকভাবে উন্নত অবকাঠামোর কারণে জম্মু কেন্দ্রশাসিত অঞ্চলটির প্রধান অর্থনৈতিক কেন্দ্র হিসাবে আত্মপ্রকাশ করেছে।  ইতিহাস রাজনীতি ২০২০-র জেলা সমিতির নির্বাচন অনুযায়ী সংখ্যাগরিষ্ঠ দল সমূহ : (৮ টি আসন জয়ে একক সমিতি গঠন সম্ভব)  জেলা Headquarters  জনসংখ্যাসংখ্যাগরিষ্ঠ দল কাঠুয়া Kathua  ভারতীয় জনতা পার্টি জম্মু Jammu  ভারতীয় জনতা পার্টি সাম্বা Samba  ভারতীয় জনতা পার্টি উধমপুর Udhampur  ভারতীয় জনতা পার্টি রিয়াসি Reasi  ভারতীয় জনতা পার্টি রাজৌরি রাজৌরি গুপকার জোট - জম্মু ও কাশ্মীর ন্যাশনাল কনফারেন্স (5 out of 14) পুঞ্চ Poonch  নির্দল (8 out of 14) ডোডা Doda  ভারতীয় জনতা পার্টি রামবন Ramban  গুপকার জোট - জম্মু ও কাশ্মীর ন্যাশনাল কনফারেন্স (6 out of 14) কিশ্তওয়ার Kishtwar  গুপকার জোট - জম্মু ও কাশ্মীর ন্যাশনাল কনফারেন্স (6 out of 14)  জেলাসমূহ  Name of district  Headquarters   Area  Population  (2001)  Population  (2011) Total  (km2) Total  (sq mile) Rural  (km2) Urban  (km2) কাঠুয়া Kathua             জম্মু Jammu           সাম্বা Samba           উধমপুর Udhampur           রিয়াসি Reasi            রাজৌরি জেলা Rajouri           পুঞ্চ Poonch           ডোডা Doda           রামবন Ramban           কিশ্তওয়ার Kishtwar       Part B page 9 says the rural area is 1643.65 sq km, whilst pages 10 and 22 says 1643.37 sq km.     তথ্যসূত্র  বিষয়শ্রেণী:জম্মু ও কাশ্মীরের বিভাগ বিষয়শ্রেণী:জম্মু ও কাশ্মীর বিষয়শ্রেণী:বিভাজিত অঞ্চল বিষয়শ্রেণী:জম্মু বিভাগ
কাজী নাসের আল-দিন আবদুল্লাহ ইবনে আমর ছিলেন ১৩ শতকের শেষের দিকের ইরানের একজন বিচারক এবং পণ্ডিত। তার বিখ্যাত রচনা, নেজাম আল-তাওয়ারীখে ফার্স প্রদেশের একটি ঐতিহাসিক বিবরণ রয়েছে।   তথ্যসূত্র    ই. জি. ব্রাউন। পারস্যের সাহিত্যের ইতিহাস । (চার খণ্ড, 2,256 পৃষ্ঠা, এবং লেখার পঁচিশ বছর)। ১৯৯৮।  জান রিপকা, ইরানি সাহিত্যের ইতিহাস । রিডেল পাবলিশিং কোম্পানি। ASIN B-000-6BXVT-K  বিষয়শ্রেণী:শরিয়া বিচারক বিষয়শ্রেণী:ফার্সি ভাষার লেখক বিষয়শ্রেণী:ইরানি পণ্ডিত
শ্রু (পরিবার Soricidae) হল ছোট তিলের মতো স্তন্যপায়ী প্রাণী, যাদের ইউলিপোটাইফলা বর্গে শ্রেণীবদ্ধ করা হয়। শ্রু-কে ট্রিশ্যু, অটার শ্রু, এলিফ্যান্ট শ্রু, ওয়েস্ট ইন্ডিজ শ্রু, বা মার্সুপিয়াল শ্রু, ইত্যাদি বিভিন্ন পরিবার বা বর্গের সাথে বিভ্রান্ত করা উচিত নয়।  যদিও এর বাহ্যিক চেহারা সাধারণত লম্বা নাকওয়ালা ইঁদুরের মতো, তবে শ্রু ইঁদুরের মতো তীক্ষ্ণদন্তী নয়। প্রকৃতপক্ষে, এটির সাথে হেজহগ এবং মোলের, ইঁদুরের তুলনায় অনেক বেশি মিল রয়েছে; শ্রু শুধুমাত্র ইঁদুরের সাথে একটি দিক দিয়েই সম্পর্কিত যে উভয়ই Boreoeutheria magnorder এর অন্তর্গত। শ্রুদের তীক্ষ্ণ, স্পাইক-সদৃশ দাঁত থাকে, যেখানে ইঁদুরের সামনে ছিদ্রযুক্ত দাঁত থাকে।  শ্রু সারা পৃথিবীর সব স্থানেই পাওয়া যায়। প্রধানত গ্রীষ্মমণ্ডলীয় এবং নাতিশীতোষ্ণ অঞ্চলের মধ্যে, শুধুমাত্র নিউ গিনি, অস্ট্রেলিয়া এবং নিউজিল্যান্ডেই কোনো শ্রু নেই; গ্রেট আমেরিকান ইন্টারচেঞ্জের ফলে দক্ষিণ আমেরিকায় শ্রুগুলি তুলনামূলকভাবে সম্প্রতি প্রভাব বিস্তার করেছে এবং শুধুমাত্র উত্তর আন্দিজই এর বিচরণক্ষেত্র। শ্রু পরিবারের ৩৮৫টি পরিচিত প্রজাতি রয়েছে, যা এটিকে চতুর্থ-সবচেয়ে প্রজাতি-বৈচিত্র্যময় স্তন্যপায়ী পরিবারে পরিণত করেছে। সর্বোচ্চ প্রজাতির স্তন্যপায়ীয় পরিবার হল মুরয়েড ইঁদুর এর পরিবার ( Muridae এবং Cricetidae ) এবং বাদুড় পরিবার Vespertilionidae । শ্রু পরিবারেরও সম্ভবত যে কোনো স্তন্যপায়ী পরিবারের সবচেয়ে বেশি প্রানী রয়েছে: বনের প্রতি হেক্টরে গড়ে কিছু শ্রু ধরে, বিশ্বে আনুমানিক ১০০ বিলিয়ন শ্রু রয়েছে, ।    শ্রেণিবিভাগ  শ্রু এর ৩৮৫টি প্রজাতিকে ২৬টি বংশে বিভক্ত করা হয়েছে, যেগুলোকে তিনটি উপপরিবারে বিভক্ত করা হয়েছে: ক্রোসিডুরিনি (সাদা দাঁতযুক্ত শ্রু), মায়োসোরিসিনি (আফ্রিকান শ্রু) এবং সোরিসিনি (লাল দাঁতযুক্ত শ্রু)। এছাড়াও, পরিবারটিতে বিলুপ্ত উপ-পরিবার রয়েছে লিমনোইসিনা, ক্রোসিডোসোরিসিনা, অ্যালোসোরিসিনা এবং হেটেরোসোরিসিনা (যদিও হেটেরোসোরিসিনাকে সাধারণত একটি পৃথক পরিবার হিসাবে বিবেচনা করা হয়)।   পরিবার Soricidae  উপপরিবার Crocidurinae  ক্রোসিডুরা  ডিপ্লোমেসোডন  ফেরোকুলাস  পালোয়ানোসোরেক্স  প্যারাক্রোসিডুরা  রুয়েনজোরিসোরেক্স  স্কুটিসোরেক্স  সোলিসোরেক্স  সানকাস  সিলভিসোরেক্স  উপপরিবার মায়োসোরিসিনা  কঙ্গোসোরেক্স  মায়োসোরেক্স  সারডিসোরেক্স  উপপরিবার Soricinae  ট্রাইব আনোরোসোরিসিনি  অ্যানোরোসোরেক্স  ট্রাইব ব্লারিনেলিনি  ব্লারিনেলা  ট্রাইব ব্লারিনিনি  ব্লারিনা  ক্রিপ্টোটিস  ট্রাইব নেকটোগালিনি  চিমাররোগালে  চোদসিগোয়া  এপিসোরিকুলাস  নেকটোগেল  নিওমিস  † অ্যাসোরিকুলাস  † নেসিওটাইটিস  সোরিকুলাস  ট্রাইব নটিওসোরিসিনি  মেগাসোরেক্স  নোটিওসোরেক্স  ট্রাইব সোরিসিনি  কালশিটে   তথ্যসূত্র    আরও পড়ুন      বহিঃসংযোগ       সাধারণ শ্রু সোরেক্স অ্যারেনিয়াস শীতে বেঁচে থাকার জন্য তার মাথার খুলি সঙ্কুচিত করে (ডিস্ক. 1949, আগস্ট দেহেল )  বিষয়শ্রেণী:ইউরোপের স্তন্যপায়ী বিষয়শ্রেণী:উদ্ধৃতি শৈলীতে জার্মান ভাষার উৎস (de) বিষয়শ্রেণী:শ্রু
সাতক্ষীরা পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির একটি। সাতক্ষীরা পল্লী বিদ্যুৎ সমিতি খুলনা বিভাগের সাতক্ষীরা জেলায় ০৫টি জোনাল অফিস, ০৬টি সাব-জোনাল অফিস এবং ১৩টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। সাতক্ষীরা পল্লী বিদ্যুৎ সমিতি নিবন্ধিত হয় ১৩ মার্চ, ১৯৮২ সালে এবং বানিজ্যিকভাবে বিদ্যুতায়িত হয় ০৯ ফেব্রুয়ারি, ১৯৮৪ সালে।   ইতিহাস  সাতক্ষীরা পল্লী বিদ্যুৎ সমিতি এর যাত্রা শুরু হয় ১৯৮৪ সালে। এ সমিতির অধীনে ০৭টি উপজেলা, ৭৮টি ইউনিয়ন ও ১৫০৭টি গ্রাম রয়েছে। এর সদর দপ্তর সাতক্ষীরা জেলার পাটকেলঘাটায় অবস্থিত।    জোনাল অফিসসমূহ  এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:  ঝাউডাঙ্গা জোনাল অফিস   কালিগঞ্জ জোনাল অফিস   কলারোয়া জোনাল অফিস   আশাশুনি জোনাল অফিস   শ্যামনগর জোনাল অফিস   সাব-জোনাল অফিসসমূহ   দেবহাটা সাব-জোনাল অফিস  তালা সাব-জোনাল অফিস  যুগিখালী সাব-জোনাল অফিস  বুধহাটা সাব-জোনাল অফিস  কৃষ্ণনগর সাব-জোনাল অফিস  নুরনগর সাব-জোনাল অফিস    গ্রাহক সংখ্যা  সাতক্ষীরা পল্লী বিদ্যুৎ সমিতির পাঁচ লক্ষেরও বেশি আবাসিক গ্রাহক রয়েছে।    অন্যান্য তথ্য   মোট আয়তন: ২২৪৪ বর্গ কিলোমিটার  সিষ্টেম লস: ১১.২৬% (ফেব্রুয়ারি, ২০২২ পর্যন্ত)  উপকেন্দ্র: ১২টি  মোট নির্মিত লাইন: ১০২৮৮ কিলোমিটার    তথ্যসূত্র     বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৪-এ প্রতিষ্ঠিত কোম্পানি বিষয়শ্রেণী:১৯৮৪-এ বাংলাদেশে প্রতিষ্ঠিত বিষয়শ্রেণী:বাংলাদেশের পল্লী বিদ্যুৎ সমিতি